***МОДЕЛ УГОВОРА***

**JН 1/24** – **Услуга превоза ученика на редовну наставу, на наставу енглеског језика, такмичења и смотре за школску 2024/2025 годину**.

**Закључен између:**

**ОШ са домом ученика „Стефанија Михајловић“** , Првомајска улица, Брза Паланка

**ПИБ: 100694987 ,** коју заступа директор Сузана Станојевић *(у* *даљем тексту:* **Наручилац)**

*и*

................................................................................................

са седиштем у ............................................, улица .........................................., ПИБ:.......................... Матични број: ........................................

Број рачуна: ............................................ Назив банке:......................................,

Телефон:............................Телефакс:

кога заступа...................................................................

(у даљем тексту: **Пружалац услуга**)

у заједничкој понуди

...............................................................................................

 (остали понуђачи из групе понуђача)

подизвођачи

...............................................................................................

 (назив подизвођача)

 .

**Предмет уговора**

**Члан 1.**

Предмет овог уговора је набавка услуга - **ЈН 1/24** – **Услуга превоза ученика на редовну наставу, на наставу енглеског језика, такмичења и смотре за школску 2024/2025 годину**, у складу са Понудом Пружаоца услуга бр. \_\_\_\_\_\_\_\_\_\_ од \_\_\_\_\_\_\_\_\_ и Конкурсном документацијом објављном на Порталу јавних набавки.

Пружалац услуга сноси сваку врсту одговорности за штету коју Наручилац претрпи услед незаконитог, неквалитетног, непотпуног или неблаговременог извршења и исту је дужан да надокнади.

**Вредност услуга – цена и плаћање**

**Члан 2.**

Уговорена вредност јавне набавке за оквирни број дана из Обрасца понуде износи \_\_\_\_\_\_\_\_\_\_\_динара без ПДВ-а, односно \_\_\_\_\_\_\_\_\_\_\_\_\_\_\_\_ динара са ПДВ.

Уговорне стране су сагласнe да су важеће јединичне цене на дан закључења овог уговора које су дате у понуди Пружаоца услуга бр.\_\_\_\_\_\_ од \_\_\_\_\_\_\_\_2024.године.

 Цена обухвата и трошкове организације превоза и све остале зависне трошкове Пружаоца услуга, као и трошкове наведене у конкурсној документацији ( Технички опис) објављеној на Порталу јавних набавки.

Уговорна цена из овог члана може се мењати само из оправданих разлога у случају промене цене битних инпута , на пример дизел горива, за више од пет процената на тржишту, искључиво уз писану сагласност Наручиоца, по претходно прибављеној сагласности Школског одбора , а на захтев за промену цене. Наручилац је дужан да одговор на захтев за промену цена из овог члана Уговора достави у року од седам дана од дана пријема захтева за промену цена.

Ова промена ће се регулисати анексом уговора.

**Услови и начин плаћања**

**Члан 3.**

Уговорне стране су сагласне да се плаћање по овом уговору изврши по привременим ситуацијама за извршене услуге за сваки месец, за које ће Пружалац услуга испоставити рачуне са приложеном документацијом, сачињеном на основу јединичних цена превоза за дан, датих у понуди (за све ученике путнике и релације из техничке спецификације).

Плаћање се врши у року од 45 (четрдесетпет) дана од дана пријема регистроване и оверене фактуре.

**Обавезе Пружаоца услуга**

 **Члан 4.**

Пружалац услуге се обавезује да изврши предметну услугу у свему под условима из конкурсне документације и прихваћене понуде.

Пружалац услуга се обавезује да превоз ученика школе изврши у складу са стварним потребама, благовремено и безбедно у складу са годишњим планом рада школе и школским календаром, као и упутствима Министарства просвете.

Пружалац услуга превоза у обавези је да се месечно усклађује са Наручиоцем о броју наставних дана за месец за који се утврђује висина фактуре.

Пружалац услуге се обавезује да ће, аутобусима (минибусевима) из понуде, превоз вршити редовно, по релацијама приложеним у конкурсној документацији, са тачно утврђеним временом поласка и доласка на одредишна места, у границама безбедности саобраћаја, да обезбеди грејање у аутобусима (минибусевима) у зимским месецима, као и хлађење у летњем периоду.

У случају већих кварова, возило се може заменити само возилом истог квалитета уз сагласност Наручиоца.

Ако услуга коју је Пружалац услуге, пружио Наручиоцу, не одговара неком од елемената садржаном у конкурсној документацији и прихваћеној понуди, Пружалац услуге одговара у складу са законским одредбама.

Пружалац услуга се обавезује да прихвата контролу квалитета пружања услуге (превоза) који је предмет набавке на основу овлашћења Наручиоца. Контролу квалитета ће вршити овлашћено физичко лице или правно лице, овлашћено од стране Наручиоца, за контролу квалитета превоза.

**Члан 5.**

Овлашћено лице Наручиоца за контролу квалитета вршења услуга, има право на ненајављену контролу квалитета пружања услуга (превоза) о којој саставља записник са потписом контролисаног возача аутобуса (минибуса), а уједно о извршеној контроли одмах на лицу места извештава надлежно лице Пружаоца услуга.

Пружалац услуга се обавезује да пријављене недостатке отклони по писменом налогу Наручиоца у року који је назначен на налогу.

Пружалац услуга је одговоран за евентуална кашњења или неизвршени превоз осим у случају више силе (елементарних непогода, поплаве, радова на путу, саобраћајних застоја и друго). Пружаоцу услуга ће бити обрачуната обустава у висини од 5% од фактурисане вредности превоза за тај радни дан,када је евидентирано кашњење.

**Обавезе Наручиоца услуга**

**Члан 6.**

Обавеза Наручиоца услуга је:

* да у року од 3 дана пре почетка вршења услуга преда Пружаоцу услуга оверен списак корисника превоза;
* да у току пружања услуга обезбеди сталну и ефикасну контролу квалитета;
* да о овлашћеном лицу за контролу квалитета благовремено обавести пружаоца услуга у писаној форми;
* да у току пружања услуга благовремено обавештава Пружаоца услуга о изменама и допунама у списку корисника превоза.

**Члан 7.**

Пружалац услуга се обавезује да испуњава све услове и обавезе које су наведене у Правилнику о начину обављања организованог превоза деце (,,Службени гласник РС”, бр. 52/19, 61/19). које је донело Министарство грађевинарства, саобраћаја и инфраструктуре, а које се односе на предметну јавну набавку.

**Финансијско обезбеђење**

**Члан 8**.

**За испуњење уговорених обавеза** у року од 5(пет) дана од дана закључења уговора, Пружалац услуга је у обавези да достави наручиоцу оригинал сопствену бланко меницу потписану оригиналним потписом , од стране лица овлашћеног за заступање,евидентирану у Регистру меница и овлашћења Народне банке Србије, са попуњеним и овереним меничним овлашћењем-писмом,са назначеним износом од 10 % од укупне вредности уговора без обрачунатог ПДВ-а, са роком важности минимум 60 дана дужим од истека рока за коначно извршење уговора.

Наручилац ће уновчити дату меницу уколико Пружалац услуга не буде извршавао своје обавезе у роковима и на начин предвиђен уговором.

По извршењу обавеза, средство финансијског обезбеђења по основу уговора за испуњење уговорних обавеза, биће враћено Пружаоцу услуга, на његов захтев.У случају да Пружалац услуга не изврши своје уговорене обавезе у свему у складу са закљученим уговором, изврши их делимично, касни са извршењем уговорених обавеза или уколико ангажује као подизвођача лице које није наведено у понуди, супротно члану 161. Закона о јавним набавкама, наручилац ће активирати наведено средство финансијског обезбеђења.

Ако се за време трајања уговора промене рокови за извршење уговорних обавеза, важност средстава финансијског обезбеђења за испуњење уговорних обавеза мора се продужити.

**Раскид Уговора**

**Члан 9.**

Уговор се може раскинути споразумно или једностраном изјавом, у свему према одредбама Закона о облигационим односима.

Изјава о једностраном раскиду Уговора се, у писаној форми, доставља другим уговорним странама и са отказним роком од 30 дана од пријема изјаве. Изјава мора да садржи разлог за раскид уговора.

У случају раскида уговора, уговорне стране су дужне да сачине записник комисије о стварно извршеним услугама и записник комисије о коначном финансијском обрачуну по предметном уговору до дана раскида Уговора.

**Измене уговора**

**Члан 10.**

Наручилац доноси одлуку о измени уговора због повећања обима предмета јавне набавке или због промене других битних елемената уговора, у складу са члановима 156. – 161. Закона о јавним набавкама.

Изменом уговора, по било ком од наведених основа, не може се мењати предмет јавне набавке.

 **Сходна примена других прописа**

**Члан 11.**

На питања која овим уговором нису посебно утврђена, примењују се одговарајуће одредбе закона којим се уређује превоз путника и закона којим се уређују облигациони односи.

**Саставни део уговора**

**Члан 12**.

Прилози и саставни делови овог Уговора су:

- Техничка документација ( Технички опис који је саставни део Конкурсне документације)

- понуда Пружаоца услуга дел. Бр. **\_\_\_\_\_\_\_\_\_\_\_\_** од **\_\_\_\_\_\_\_\_\_\_\_2024.** Године.

**Решавање спорова**

**Члан 13.**

Све евентуалне спорове уговорне стране ће решавати споразумно. Уколико до споразума не дође, уговара се надлежност Привредног суда у Зајечару.

**Број примерака уговора**

**Члан 14.**

Овај уговор сачињен је у 4 (четири) истоветна примерка, по 2 (два) за сваку уговорну страну.

**Ступање на снагу**

**Члан 15.**

Овај уговор се сматра закљученим када га потпишу обе уговорне стране, а ступа на снагу даном предаје Наручиоцу менице за испуњење уговорних обавеза од стране Пружаоца услуга.

НАРУЧИЛАЦ ПРУЖАЛАЦ УСЛУГА